เดือนที่แล้วมีประจำเดือนมาก 2 ครั้ง(10ธ.ค-16 ธ.ค.2562และ22ธ.ค.-25 ธ.ค. 2562)เดือนนี้ประจำเดือนมามากและยังไม่หยุดยังมีเลือดออกมาเยอะ ตั้งแต่วันที่14 มกราคม 2563-วันนี้วันที่29 มกราคม 2563 เลือด 🩸 ประจำเดือนยังไม่หยุดเลยค่ะ เครียดและกังวลมากค่ะ ตอนนี้อยู่จีนค่ะพูดภาษาอังกฤษไม่ค่อยได้ไม่รู้ว่าจะต้องทำยังไงแล้วค่ะ กลัวจะเป็นโรคอะไรร้ายแรงค่ะ
สวัสดีค่ะ การมีเลือดประจำเดือนไหลเกิน 7 วันนั้นผิดปกติ และอาจจะมีสาเหตุมาจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่ชนิดที่สร้างฮอร์โมน-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดควรไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุค่ะ จากประวัติอย่างเดียวอาจจะบอกไม่ได้ว่าเป็นโรคร้ายแรงหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์